Paytextê Swîsre Bern de hêrişê îşxalî yê dewleta tirke yê vera Başûrê Kurdîstanî hetê Înîsîyatîfê Kurdîstanî Bipawê (Defend Kurdistan) ra pê çalakîyêke ameyî protestokerdene. Xeylêk kesî tewrê çalakîye bîyî.
Nameyê Komîteya Amadekare ser o Hedîye Munzu qisey kerd û veng da ke vera îşxalî têkoşîn bêro geşkerdene. Sekreterê Partîya Basta û Keskan Fransizka Stiera ke Heyetê Haştîye de ca girewtêne zî vat: ''Îdareyê PDKyî waştişê ma yê seba haştîye nêdîyî, ma sînorî ra teber kerdî û bi hemkarê hêrişanê îşxalî.''
Maya Haştîye û Endama Înîsîyatîfê Kurdîstanî Bipawê Saadete Kuran zî vat: ''Almanya û dewletanê Ewropa nêwazenê waştişê ma yê haştîye bivînê û PDK zî îşxalî meşrû vîneno. Ganî ma her ca de waştişê haştîye geş bikerê.''
Çalakîye de wayîrê Hemleya 'Vera îşxalî her ca Zap, Metîna, Avaşîn o' ame vejîyayene.
